དེ་ཡང་།སྐད་ཡིག་སློབ་འཁྲིད་ལྟ་བུ་ཞིག་ལ་མཚོན་ན་འཛིན་གྲྭ་ནི་དགེ་རྒན་རྣམ་པའི་འཆད་རྩལ་ངོམ་ས་མ་རེད་ལ།འབྲི་རྩལ་སྦྱོང་ས་ཡང་མ་རེད།འཛིན་གྲྭ་ནི་ཁྱོད་ཀྱི་མདུན་དུ་ཡོད་པའི་དྭངས་གཙང་ལྷད་མེད་ཀྱི་སློབ་མ་རྣམས་ཀྱི་ཀློག་རྩལ་དང་འབྲི་རྩལ།འཆད་རྩལ་དང་ཉན་རྩལ་ཡར་རྒྱས་གཏོང་ས་ཡིན་པས་ཁྱོད་ཁོ་ནས་བཀླགས་ན་སློབ་མས་ཀློག་སྟངས་ཇི་ལྟར་ཤེས།ཁྱོད་ཁོ་ནས་བཤད་ན་སློབ་མས་འཆད་རྩལ་ཇི་ལྟར་ཤེས་ནུས།དེས་ན།དགེ་རྒན་གྱི་ལམ་སྟོན་འོག་ཀློག་འབྲི་འཆད་ཉན་བཞི་པོ་སློབ་མ་རང་ལ་བྱེད་དུ་བཅུག་ན་རིང་པོ་མི་ཐོགས་པར་སློབ་མའི་སྐད་ཡིག་གི་གནས་ཚད་གོང་མཐོར་མི་འགྲོ་བའི་གནས་མེད་ཅེས་ཁོ་བོས་ཉམས་མྱོང་མི་དམན་པ་ཞིག་གི་ཐོག་ནས་སྐད་གསང་མཐོན་པོས་སྒྲོག་ཆོག